Tiltale for tyveri efter straffelovens § 276 og databedrageri efter straffelovens § 279 a
Ret: Retten i Roskilde (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

/

RETTEN I ROSKILDE

Udskrift af dombogen

D O M

afsagt den 21. april 2016

Rettens nr. 4A-1004/2016
Politiets nr. 1200-76151-00046-15

Anklagemyndigheden
mod
Tiltalte
CPR nr.

Der har medvirket domsmænd ved behandlingen af denne sag.

Anklageskrift er modtaget den 8. februar 2016.

Tiltalte, Adresse 1 By er tiltalt for

1.
tyveri efter straffelovens § 276 og databedrageri efter straffelovens §
279 a,
ved i perioden fra den 14. oktober 2014 til den 22. januar 2015, på 83-årige
Forurettedes bopæl, Adresse 2 i Roskilde, for at skaffe sig eller andre
uberettiget vinding, at have stjålet Forurettedes dankort, hvis pinkode hun i
sin egenskab af hjemmeplejer var kommet i besiddelse af, hvorefter tiltalte
retsstridigt påvirkede resultatet af en elektronisk databehandling, idet hun
brugte Forurettedes dankort til at hæve kontanter i hæveautomaten ved
Danske Bank på Stændertorvet 5 i Roskilde for i alt 7.500 kr., ligesom
tiltalte brugte Forurettedes dankort til køb i flere butikker i Roskilde for i alt
ca. 27.000 kr.

2.
tyveri efter straffelovens § 276,
ved på ukendt tidspunkt forud for den 14. oktober 2014 på Adresse 2 i
Roskilde, for at skaffe sig eller andre uberettiget vinding, at have stjålet
blandt andet sølvbestik, et guldarmbånd, to guldhalskæder og to vielsesringe
i guld fra Forurettedes bopæl, for ikke under 138.000 kr.

Påstande

Anklagemyndigheden har nedlagt påstand om frihedsstraf.

Anklagemyndigheden har i medfør af straffelovens § 75, stk. 1 og stk. 2, på-
stået konfiskation af følgende effekter:

Std 75284



/

side 2

en Lyngby vase,
2 Weber grill handsker,
2 sæt sengetøj af mærket Sødahl,
1 digital køkkenvægt,
1 Kitchen Aid rivejern,
tre par sorte træningsbukser,
1 sort pung med 1.886 kr.,
1 sort rygsæk af mærket Tight,
1 grå Georg Jensen dug,
1 grøn pige figur,
1 Georg Jensen klar glasvase,
2 brocher,
1 armbånd,
1 guldur,
1 perlehalskæde,
3 parfumer,
2 sorte Adax punge,
et sort mobil etui,
1 Ciate neglelak,
6 hyacintglas i forskellige farver,
1 brun figur
og 2 små huse.

Tiltalte har erkendt sig skyldig i forhold 1 og har i forhold 2 erkendt sig
skyl-dig for så vidt angår smykker alene og til en værdi af ca. 101.000 kr.

Forurettede har påstået, at tiltalte skal betale 168.606,63 kr. i erstat-ning. Af
dette beløb udgør kravet i forhold 1 33.606,63 kr., mens kravet i forhold 2
udgør 115.000 kr. for så vidt angår smykker og 20.000 kr. vedrø-rende
sølvtøj.

Tiltalte har erkendt erstatningspligten. Tiltalte har erkendt erstatningskravets
størrelse for så vidt angår forhold 1 og 101.000 kr. for så vidt angår forhold
2, idet en hvidguldring til 14.000 kr. og sølvbestik til 20.000 kr. ikke aner-
kendes.

Sagens oplysninger

Der er under hovedforhandlingen i sagen afgivet forklaring af tiltalte og af
vidnerne Vidne 1 og politiassistent Vidne 2.

De afgivne forklaringer er ikke optaget i retsbogen og gengives ikke i dom-
men, jf. retsplejelovens § 218 a, stk. 5.

Tiltalte er tidligere straffet
ved Retten i Køges dom af 8. november 2006 efter straffelovens § 285, stk.



/

side 3

1, jf. § 279 med fængsel i 6 måneder, betinget på vilkår om samfunds-
tjeneste og behandling mod misbrug, prøvetid 2 år.

Der har været fremlagt fotos og vurderingsoplysninger fra en guldsmed.

Kriminalforsorgen har udarbejdet en undersøgelse af tiltaltes personlige for-
hold, jf. retsplejelovens § 808.

Rettens begrundelse og afgørelse

Ad forhold 1

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Ad forhold 2

Tiltalte har erkendt sig skyldig, dog ikke for så vidt angår hverken sølvbestik
og en ring af hvidguld, der er opgjort til en værdi af 14.000 kr. Der er ikke
ført bevis for, at tiltalte er skyldig udover i det erkendte omfang.

Straffen fastsættes til fængsel i 6 måneder, jf. straffelovens § 276 og § 279a,
jf. § 285, stk. 1.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 62 og § 63, jf. § 56, stk. 1. Tiltalte skal
herunder udføre samfundstjeneste i 120 timer.

Retten har ved strafudmålingen på den ene side lagt vægt på, at der er tale
om tyveri i et betroelsesforhold, hvor tiltalte har stjålet fra en ældre dame,
som hun kom hos som hjemmehjælper. Der er på den anden side lagt vægt
på tiltaltes personlige forhold, og at hendes forstaf er knap 10 år gammel.

Retten tager påstanden om konfiskation til følge, jf. straffelovens § 75, stk.
1.

Retten tager erstatningspåstanden til følge som nedenfor bestemt.

Thi kendes for ret:

Tiltalte skal straffes med fængsel i 6 måneder.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

2. Tiltalte skal inden for en længstetid på 8 måneder fra endelig dom udfø-



/

side 4

re ulønnet samfundstjeneste i 120 timer.

3. Tiltalte skal være under tilsyn af Kriminalforsorgen i prøvetiden.

Hos tiltalte konfiskeres:

en Lyngby vase,

2 Weber grill handsker,

2 sæt sengetøj af mærket Sødahl,

1 digital køkkenvægt,

1 Kitchen Aid rivejern,

tre par sorte træningsbukser,

1 sort pung med 1.886 kr.,

1 sort rygsæk af mærket Tight,

1 grå Georg Jensen dug,

1 grøn pige figur,

1 Georg Jensen klar glasvase,

2 brocher,

1 armbånd,

1 guldur,

1 perlehalskæde,

3 parfumer,

2 sorte Adax punge,

et sort mobil etui,

1 Ciate neglelak,

6 hyacintglas i forskellige farver,

1 brun figur

og 2 små huse.

Tiltalte skal betale sagens omkostninger.

Tiltalte skal inden 14 dage til Forurettede, Adresse 2, 4000 Roskilde, betale
134.606,63 kr. med tillæg af procesrente fra den 21. april 2016.

Dommer



/

side 5

side 5




/